****

**REPUBLIKA HRVATSKA**

**ISTARSKA ŽUPANIJA**

**GRAD POREČ-PARENZO**

**CITTÀ DI POREČ-PARENZO**

**Gradonačelnik**

**KLASA: 024-01/25-01/76**

**URBROJ: 2163-6-09/01-25-2**

**Poreč-Parenzo, 18. veljače 2025.**

Na temelju članka 25. stavka 8. i članka 49. stavka 4. Zakona o poljoprivrednom zemljištu (,,Narodne novine” broj 20/18,115/18, 98/19 i 57/22) i članka 53. Statuta Grada Poreča-Parenzo (,,Službeni glasnik Grada Poreča-Parenzo”, broj 2/13, 10/18, 2/21 i 12/24), na prijedlog Upravnog odjela za gospodarstvo i EU fondove (KLASA: 320-02/25-01/09, URBROJ:2163-6-19/01-25-1, od 17. siječnja 2025. godine), Gradonačelnik Grada Poreča-Parenzo donio je sljedeći

**ZAKLJUČAK**

1. Utvrđuje se prijedlog Programa korištenja sredstava od naknade za promjenu namjene poljoprivrednog zemljišta i sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Poreča-Parenzo za 2024. i 2025. godinu, (u daljnjem tekstu: Program), na prijedlog Upravnog odjela za gospodarstvo i EU fondove te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.
2. Na sjednici Gradskog vijeća sva potrebna tumačenja uz prijedlog Programa iz točke 1. ovog Zaključka dat će Morena Mičetić, pročelnica Upravnog odjela za gospodarstvo i EU fondove.

**GRADONAČELNIK**

**Loris Peršurić**

Prilozi:

* Prijedlog Programa,

**DOSTAVITI**:

1. Gradsko vijeće, ovdje,
2. Upravni odjel za gospodarstvo i EU fondove, ovdje, (KLASA: 320-02/25-01/09)
3. Pismohrana, ovdje.

**PRIJEDLOG**

****

**REPUBLIKA HRVATSKA**

**ISTARSKA ŽUPANIJA**

**GRAD POREČ-PARENZO**

**CITTÀ DI POREČ-PARENZO**

**Gradsko vijeće**

**KLASA:**

**URBROJ:**

**Poreč-Parenzo, \_\_\_\_\_ 2025. godine**

Na temelju članka 25. stavak 8., članka 49. stavak 4. Zakona o poljoprivrednom zemljištu (Narodne novine 20/18, 115/18, 98/19 i 57/22) i članka 41. Statuta Grada Poreča-Parenzo, (“Službeni glasnik Grada PorečaParenzo”, broj 2/13, 10/18, 2/21 i 12/24) Gradsko vijeće Grada Poreča-Parenzo je, na sjednici održanoj dana \_\_\_\_\_\_\_\_\_\_, donijelo sljedeći

**PROGRAM**

**korištenja sredstava od naknade za promjenu namjene poljoprivrednog zemljišta i sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Poreča-Parenzo za 2024. i 2025. godinu**

**Članak 1.**

Program korištenja sredstava od naknade za promjenu namjene poljoprivrednog zemljišta i sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Poreča-Parenzo za 2024. i 2025. godinu predstavlja planski dokument kojim se raspoređuju namjenski prihodi odstvareni od naknade za promjenu namjene poljoprivrednog zemljišta te prihodi ostvareni od zakupa, prodaje izravnom pogodbom i privremenog korištenja poljoprivrednog zemljišta na području Grada Poreča-Parenzo prema namjeni koja je propisana Zakonom o poljoprivrednom zemljištu.

**Članak 2.**

Ukupni prihodi od naknade za promjenu namjene poljoprivrednog zemljišta i raspolaganja poljoprivrednim zemljištem u vlasništvu Republike Hrvatske na području Grada Poreča-Parenzo iznose 246.245,00 EUR za 2024. godinu i 58.260,00 EUR za 2025. godinu i sastoje se od:

|  |  |  |  |
| --- | --- | --- | --- |
| Redni broj | Vrsta prihoda | 2024. u EUR | 2025. u EUR |
| 1 | Naknada za promjenu namjene poljoprivrednog zemljišta | 215,00 | 215,00 |
| 2 | Zakup i privremeno korištenje poljoprivrednog zemljišta | 73.270,00 | 48.045,00 |
| 3 | Prodaja poljoprivrednog zemljišta | 172.760,00 | 10.000,00 |
|  | **UKUPNO** | **246.245,00** | **58.260,00** |

**Članak 3.**

Prihodi iz članka 2. ovog Programa raspoređuju se na rashode za sljedeće namjene:

|  |  |  |  |
| --- | --- | --- | --- |
| Redni broj | Vrsta rashoda |  |  |
| 1 | Sufinanciranje rada Fonda za razvoj poljoprivrede i agroturizma Istre | 6.650,00 | 6.650,00 |
| 2 | Sufinanciranje rada udruga u poljoprivredi | 36.670,00 | 0,00 |
| 3 | Sufinanciranje rada „Domaće web tržnice“ | 930,00 | 930,00 |
| 4 | Ostale potrebe u poljoprivredi | 1.500,00 | 0,00 |
| 5 | Program raspolaganja poljoprivrednog zemljišta u vlasništvu države | 193.995,00 | 50.010,00 |
| 6 | Poticanje korištenja suvremenih metoda poljoprivredne proizvodnje | 0,00 | 670,00 |
| 7 | Uklanjanje otpada odbačenog u okoliš na poljoprivrednim površinama u vlasništvu RH | 6.500,00 | 0,00 |
|  | **UKUPNO** | **246.245,00** | **58.260,00** |

**Članak 4.**

Ovaj Program stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**DOSTAVITI:**

1. Gradonačelnik, ovdje,
2. Upravni odjel za gospodarstvo I EU fondove, ovdje,
3. Pismohrana, ovdje.

**Obrazloženje**

1. **Pravna osnova:**

Pravna osnova za donošenje predloženog Programa sadržana je u članku 25. stavak 8. i članku 49. stavak 4. Zakona o poljoprivrednom zemljištu („Narodne novine“, broj 20/18, 115/18, 98/19, 57/22) (u daljnjem tekstu: Zakon o poljoprivrednom zemljištu) i članku 41. Statuta Grada Poreča-Parenzo („Službeni glasnik Grada Poreča-Parenzo“, broj 2/13, 10/18, 2/21 i 12/24).

Na temelju članka 25. stavak 8. i članka 49. stavak 4. Zakona o poljoprivrednom zemljištu jedinica lokalne samouprave donosi Program korištenja sredstava od naknade za promjenu namjene poljoprivrednog zemljišta i sredstava ostvarenih od raspolaganja poljoprivrednim zemljištem u vlasništvu Republike Hrvatske. Člankom 41. Statuta Grada Poreča-Parenzo propisano je da Gradsko vijeće donosi Odluke i druge opće akte kojima se uređuju pitanja iz samoupravnog djelokruga Grada.

1. **Ocjena stanja:**

Sukladno članku 25. stavku 6. Zakona o poljoprivrednom zemljištu sredstva ostvarena od naknade za promjenu namjene poljoprivrednog zemljišta prihod su jedinica područne (regionalne) samouprave 70% i 30% jedinica lokalne samouprave na čijem se području poljoprivredno zemljište nalazi. Navedena sredstva namijenjena su isključivo za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta.

Sukladno članku 49. stavak 1. Zakona o poljoprivrednom zemljištu sredstva koja su ostvarena od zakupa, prodaje, prodaje izravnom pogodbom i davanja na korištenje izravnom pogodbom, prihod su državnog proračuna 25%, 10% proračuna jedinice područne (regionalna) samouprave i 65% proračuna jedinice lokalne samouprave, na čijem se području poljoprivredno zemljište nalazi. Navedena sredstva strogo su namjenska i moraju se koristiti isključivo za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovoga Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture.

Člankom 25. stavak 8. i člankom 49. stavak 4. Zakona o poljoprivrednom zemljištu, jedinice lokalne samouprave imaju obvezu donijeti Program korištenja gore navedenih sredstava te podnositi Ministarstvu poljoprivrede godišnje izvješće o ostvarivanju navedenog Programa, svake godine do 31. ožujka za prethodnu godinu.

1. **Osnovna pitanja koja se utvrđuju Programom:**

Predloženim Programom raspoređuju se sredstva ostvarena od naknade za promjenu namjene poljoprivrednog zemljišta i sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Poreča-Parenzo za 2024. i 2025. godinu. Sredstva se raspoređuju na one aktivnosti sukladno potrebama koje utvrđuje Upravni odjel za gospodarstvo i EU fondove, Odsjek za gospodarstvo i poljoprivredu.

1. **Cilj donošenja Programa:**

Cilj donošenja Programa je odrediti način korištenja sredstava ostvarenih od naknade za promjenu namjene poljoprivrednog zemljišta i sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Poreča-Parenzo za 2024. i 2025. godinu.

1. **Sredstva potrebna za ostvarenje Programa:**

Za ostvarenje predloženog Programa nisu potrebna dodatna sredstva iz Proračuna